Referat fra

Den ordinære generalforsamling i Trægruppen 25. maj 2021 i Møllerens Hus, Tørning Mølle:

1. Valg af dirigent. Carsten Ørnsholt blev valgt.
2. Aflæggelse og godkendelse af bestyrelsens beretning ved formanden. Beretningen blev aflagt og godkendt.(Se bilag)
3. Fremlæggelse og godkendelse af det reviderede regnskab ved kassereren. Kassereren fremlagde regnskab 2020 som grundet bankskift og få medlemskontingenter udviste et underskud på 2111,90 kr. Indestående pr. 31. december lød på 5687,60 kr. Grundet bankskift er der en forhåbning om, at 2021 vil frembringe et overskud. I skrivende stund har allerede over 20 indbetalt kontingent.
4. Fremlæggelse af årsplan og fastsættelse af kontingent. Da der ikke har været afholdt nogle fysiske møder foreligger der ikke en årsplan, men der vil blive arrangeret en tur til Egearboretet her i sommer samt et besøg på Haderslev Kirkegårde. Der arbejdes med en ny julegættekonkurence til december i stil med ”Gæt en kogle” på face book, som vi lancerede sidste år. Kontingent uændret 100 kr.
5. Indkomne forslag. Der var ikke indkommet forslag, men de fremmødte så gerne at foreningen blev mere synlig og foreslog en kontakt til kommune såvel som til byrådet. Ligeledes kontakt til avisen med aktuelle emner.
6. Valg af bestyrelsesmedlemmer. 3 på valg i ulige år(Gitte, Ole og Flemming). Alle modtog genvalg.
7. Valg af to suppleanter.(Henning Sørensen, Inge Møller). Suppleanterne fortsætter ligeledes
8. Valg af revisor og revisorsuppleant. (Niels Møller, Carsten Ørnsholt). Genvalg også her.
9. Eventuelt. Der var mødt 14 op til generalforsamlingen som her blev budt på kaffe og lagkage sponsoreret af Kvickly i Vojens. Tak.